Mə mayén naa, ésīē ésə̄, ai mətamán mə́sə̄ yā étē byákə man hə ai m̀bə̂ ǹnə́m bod bəvɔ́g bábɔ ébá bə̄vɔ̄g, nálā tē ósə̄ ó nə̄ hə dzə́dzāā ai ǹtsídán évúndu. 5Akúd lábāg mɔ́ ǎ ngadí hḿ nyɔ́l dzīē. 6Edɔ́g yā wɔ́ ǹdzyéán ai awɔí é nə m̀bəŋ a lodo məbóm mə́ ésíé mə́bɛ̄[5] mə́ ńtsídán évúndu. Etám ai ábé ásə̄ á nə́ étē 7Mə ngáyén fə dzam afə́ yā á nə́ hə dzə́dzāā á ńló dzóbō á sí. 8Mod yǎ á nə̄ etám təge ai mvóé, təge ai mɔ́n təge ai mǎnyāŋ, á syé fɔ́ɔ́ hə ǹsyéán təge ai awɔí, mís móé təge fɔ́ɔ́ dzyé ákúmá. Ńdɔ̄ hḿ ḿfág wáma, maa masyé, mayím māmēn mvɔ̄m: ású zá ? Nálā ó nə̄ fə hə dzə́dzāā ai é dzam á nə̄ ábē. 9Bod bə́bɛ̄ bə́ nə m̀bəŋ a lodo mod ḿbɔ́g m̀bɔ́g. Amú nálā ńgɔ̄ báyi bulu búguban ai esíé dzábán. 10Ngə́ báku m̀bəg, m̀bɔ́g a yi bódō ényɔ́ ḿbɔ̄g. Hədá amalá ai ényɔ́ á nə̄ étām ! Ngə a ku m̀bəg, təge ai é mod ǎ yī nyé bódō á sí.11Ńdɔ̄ fə, éyɔŋ mī bóó mínā bə́bɛ̄, mí ngawódan ndúgúdu, hədá ényɔ́ á bōō étām, éyə ǎ yi wóg ndúgúdū yá? 12Bávôl kpe étām mod, éyɔŋ bə́ nə́ bə́bɛ̄, ayé nə́ ó vólō bɔ́ kpe; ńkɔ̄l ó nə́ miǹsinga mílɛ́ ó nə ayé ávōl tíe. Edzóe ńnam ai məfamalǎ yā étē